Diari Oficial de la Generalitat Valenciana


Sumari del DOGV 8521, del 03-04-2019 (2019/2605)

Licitació número 2049/2019. Explotació dels serveis de temporada (hamaques i ombrel·les) a la platja la Caleta i a la platja Paradís.
-------------------------------------------------------------------------------------------------------------------------------------

### Dades del document

Número de DOGV
:   8521

Data del DOGV
:   03-04-2019

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2019/2605


Data del document
:   12-03-2019

Organisme emissor
:   Ajuntament de la Vila Joiosa

Tipus de document
:   Anunci

Descriptors 

:   * Vila Joiosa, la
    * contracte administratiu

Licitació número 2049/2019. Explotació dels serveis de temporada (hamaques i ombrel·les) a la platja la Caleta i a la platja Paradís. [2019/2605]  
1. Entitat adjudicadora  
a) Organisme: Ajuntament de la Vila Joiosa. C/ Major, 14. Primera planta, telèfon: 102 086 647.  
b) Dependència que tramita l'expedient: Negociat de Contractació.  
  
c) Número d'expedient: 2049/2019.  
  
2. Objecte de la licitació  
L'adjudicació de l'autorització per a l'explotació dels serveis de temporada a les platges: hamaques i ombrel·les platja la Caleta i platja Paradís.  
  
3. Tramitació, procediment i forma d'adjudicació  
a) Tramitació: ordinària.  
b) Procediment: obert.  
  
4. Composició de la mesa de contractació  
Serà la següent:  
President: Marta Sellés Senabre.  
Suplent: Joan Lloret i Llinares.  
Secretària titular: M. Raimunda Llinares Llinares.  
Suplent: Vicente Lloret Pérez.  
Vocals:  
Titular: el secretari accidental, Juan Esquerdo García.  
Suplent: la secretària en funcions, Carmen Aznar Galiana.  
Titular: la interventora municipal, Consuelo Ferrer Pellicer.  
Suplent: l'interventor en funcions, Juan Lloret Mauri.  
Comité d'experts:  
- Carmen Aznar Galiana, cap de secció de Secretaria.  
- Alicia Gomis, arquitecta tècnica municipal.  
- Alejandro Pérez Agudo, cap del Negociat d'Obertures.  
Suplent: Rosa Botella, auxiliar del Departament de Turisme.  
  
5. Duració de l'autorització  
Les autoritzacions s'atorgaran per la duració prevista en la taula següent, en funció del tipus d'explotació/lot que es descriu:  
  
Lot Situació Servei Duració  
1r Platja la Caleta Hamaques i ombrel·les 4 temporades  
2n Platja Paradís Hamaques i ombrel·les 4 temporades  
  
  
6. Garanties  
La fiança provisional exigida serà de 300,00 euros i la seua constitució s'acreditarà mitjançant la inclusió de la documentació justificativa en el sobre A. La fiança provisional serà retornada als licitadors que no resulten adjudicataris, i serà retinguda en concepte de fiança definitiva als que siga atorgada l'autorització d'explotació.  
Fiança definitiva: equivalent al 5 % del preu d'adjudicació (referida a tot el temps de duració de l'autorització).  
  
7. Criteris d'adjudicació  
Els criteris per a la selecció de les ofertes són els següents:  
A) Criteris que depenen d'un judici de valor: fins a 51 punts.  
Projecte d'explotació: de 0 a 51 punts.  
El projecte d'explotació haurà de contindre una memòria comprensiva dels extrems assenyalats en els plecs de prescripcions tècniques, així com les característiques tècniques bàsiques de les instal·lacions.  
La valoració del projecte serà realitzada el comité d'experts. La puntuació serà atorgada motivadament, i s'entaularà a aquest efecte comparativa entre els projectes presentats i s'atorgarà major puntuació al que resulte més concorde a les necessitats de l'explotació d'acord amb les prescripcions previstes en el plec tècnic i d'acord amb la finalitat d'explotació de serveis en platges que resulte més d'acord amb la promoció comercial i turística de la zona.  
B) Criteris a valorar per aplicació de fórmules: de 0 fins a 49 punts.  
1. El major cànon oferit per l'autorització de la instal·lació. Fins a 49 punts.  
El cànon mínim per a l'autorització de les instal·lacions de temporada és el que es detalla en el quadre següent:  
  
Lot Situació Servei Superf. Cànon municipal/ temporada mínim a millorar a l'alça  
1r Platja la Caleta Hamaques i ombrel·les Conforme PTT 6.500  
2n Platja Paradís Hamaques i ombrel·les Conforme PTT 6.500  
  
  
Serà aplicada una regla de tres per a la valoració del criteri del preu, i s'atorgarà la màxima puntuació (49 punts) a la proposta que oferisca el preu més elevat respecte del de licitació.  
En cas d'empat es dirimirà per sorteig.  
  
8. Obtenció de documentació i informació  
a) Entitat: Ajuntament de la Vila Joiosa.  
b) Perfil de contractant de l'òrgan de contractació (www.villajoyosa.com).  
c) Domicili: c/ Major, 14. CP 03090.  
d) Telèfon: 016 432 766.  
e) Fax: 105 308 083.  
f) Data límit d'obtenció informació: el plec de clàusules administratives particulars i de prescripcions tècniques estaran a disposició, per a la seua consulta, durant tot el termini establit per a la presentació de sol·licituds.  
  
9. Presentació de proposicions  
a) Data límit de presentació: en el termini de 15 dies hàbils a comptar des de l'endemà de la publicació de l'anunci de convocatòria de la licitació en el Diari Oficial de la Generalitat Valenciana es podran presentar les proposicions.  
b) Documentació a presentar: la que s'especifica en el plec de clàusules administratives particulars i en el de prescripcions tècniques.  
c) Lloc de presentació: la present licitació té caràcter electrònic. Els licitadors hauran de preparar i presentar les seues ofertes obligatòriament de forma electrònica de conformitat amb les instruccions sobre contractació electrònica que es recullen en l'annex V d'aquest plec.  
Plataforma de licitació electrònica:  
https://community.vortal.biz/PRODSTS/Users/Login/Index'Skinid=aytovillajoyosa.  
  
La Vila Joiosa, 12 de març de 2019.- L'alcalde: Andrés Verdú Reos.